**Temetési települési támogatás**

Balatonszárszó Nagyközség Önkormányzata által biztosítható szociális gondoskodás helyi szabályairól szóló 11/2021. (VIII.12.) számú rendelete alapján nyújtható pénzbeli ellátás.

**Az ellátás célja**: A rendeletben meghatározott feltételek szerint temetési támogatás állapítható meg annak, aki az elhunyt személy eltemettetéséről gondoskodott annak ellenére, hogy arra nem volt köteles, vagy tartására köteles hozzátartozó volt ugyan, de a temetési költségek viselése a saját, illetve családja létfenntartását veszélyezteti.

**Hatáskör gyakorlója**: Balatonszárszó Nagyközség Önkormányzat Képviselő-testületének Egészségügyi, Humán- és Köznevelési Bizottsága

**Illetékesség:** Balatonszárszó nagyközség közigazgatási területe

**Ügyintézés:**

Balatonszárszói Közös Önkormányzati Hivatal

8624 Balatonszárszó, Hősök tere 1.

**Ügyintézők:**

Gipp Istvánné

**Ügyfélfogadási idő**:

hétfő: 8.00-11.30   
szerda: 8.00-11.30 és 12.00-15.30

csütörtök: 8.00–11.30  
péntek: 8.00-11.30

**Ügyfélfogadás helye:**

Balatonszárszói Közös Önkormányzati Hivatal  
3. számú iroda

8624 Balatonszárszó, Hősök tere 1.

**Telefonos elérhetőség**:

84/362-501/122 mellék

**E-mail elérhetőség:**

balatonszarszo@balatonszarszo.hu

**A kérelem elbírálásának határideje**: sommás eljárásban 8 nap, teljes eljárásban 60 nap

**Eljárási illeték**: az eljárás illetékmentes

**A fellebbezésre nyitva álló határidő**: döntés kézhezvételétől számított 15 nap

**Egyéb információk:**

Temetési települési támogatás nyújtható annak a személynek, aki a meghalt személy eltemettetéséről gondoskodott, és a családjában az egy főre jutó jövedelem nem haladja meg az öregségi nyugdíj mindenkori legkisebb összegének 200%-át (jelenleg 57.000,- Ft).

A kérelmet a haláleset bekövetkezésétől számított 60 napon belül lehet benyújtani.

A támogatás mértéke az eredeti temetési számla költségének 10%-a, de nem lehet kevesebb a helyben szokásos legolcsóbb temetés költségének 10%-ánál, és nem haladhatja meg az öregségi nyugdíj mindenkori legkisebb összegének 300%-át.

**A kérelem benyújtásának módja:** formanyomtatványon

## A kérelemhez csatolni kell:

* A kérelmező személyi- és lakcím igazolványát, TAJ kártyáját
* A kérelmezővel egy háztartásban élő személyek lakcímigazolványát és TAJ kártyáját
* A kérelmező és a vele egy háztartásban élők jövedelméről szóló igazolásokat,

- Eredeti temetési számlát

- A kérelem formanyomtatványon közölt adatokat alátámasztó igazolásokat,

- Minden olyan egyéb igazolást, ami a támogatás megállapításának indokoltságát igazolja.

**Kérelem települési támogatás megállapításához**